Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: követelmények kiadásáról szóló 64/1994. (XII. 15.) FM rendelet mellékletében, továbbá az 5/2006.
Paragraph Index: 93

7. Teljesítményértékelés A teljesítményértékelés két részből áll: a tanulói, illetve a tanári teljesítményértékelésből, amelyek táblázatos formájúak. Mind a Tanulói teljesítményértékelő lapot, mind a Tanári teljesítményértékelő lapot a tanár állítja össze. Az előbbit a tanuló, az utóbbit a tanár tölti ki. Tanulói teljesítményértékelő lap A tanulói teljesítményértékelés célja, hogy a tanuló a tevékenységek befejezése után, illetve a tanári teljesítményértékelés előtt önállóan is felmérhesse az elvégzett tevékenységeket. A Tanulói teljesítményértékelő lap a projekt egésze során elvégzett legfontosabb tanulói tevékenységeket tartalmazza. A tevékenységek elvégzését a tanuló igennel vagy nemmel értékeli. 2006/79/II. szám Tanári teljesítményértékelő lap A tanári teljesítményértékelés célja, hogy a tanár felmérje a tanuló egyes kompetenciáit. A tanár a teljesítményértékelést kompetenciánként végzi, s minden egyes – az adott projektben – mérendő kompetenciáról külön Tanári teljesítményértékelő lapot tölt ki. A Tanári teljesítményértékelő lap tartalmazza:  A tanuló nevét  Az értékelés dátumát  A kompetencia betűjelét, számát, megnevezését  A felmérés elvégzésére tett kísérlet számát  A projekt célkitűzése(i)ben meghatározott tevékenység megnevezését  A teljesítés követelményeit – amelyek valamennyi, a kompetencia megszerzését igazoló tevékenységet magukban foglalják. A követelmények nem tartalmazhatnak a projekt során nem gyakorolt tevékenységet, és összhangban kell állniuk a Részletes projektmunkaterv, illetve A teljesítés kritériuma megnevezésű oszlopában megfogalmazottakkal. A követelmények csak a kompetencia meglétének elismeréséhez elengedhetetlen elemeket sorolhatják fel. A követelmények teljesítését a tanár igennel vagy nemmel értékeli.  Amennyiben a teljesítés követelményei közül a tanár akár egyet is nemmel értékel, az azt jelenti, hogy a tanuló nem szerezte meg az adott kompetenciát, s azt egy másik projekt keretében el kell sajátítania.  A tanár aláírását.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes